laion/Wikipedia-Exotic huggingface dataset:
אוניברסיטת ניוקאסל

אוניברסיטת ניוקאסל (באנגלית: Newcastle University) היא אוניברסיטה ציבורית הממוקמת בניוקאסל שבממלכה המאוחדת אשר הוקמה כבית ספר לרפואה בשנת 1834. ההוראה והמחקר מועברים ב-24 בתי ספר אקדמיים ו-40 מכוני מחקר ומרכזי מחקר, הממוקמים בשלוש פקולטות: הפקולטה למדעי הרוח והחברה; הפקולטה למדעי הרפואה; והפקולטה למדעים, חקלאות והנדסה. האוניברסיטה מציעה כ-177 תוכניות לתואר ראשון ב-40 דיסציפלינות, המשתרעים על אומנויות, מדעים, הנדסה ורפואה, יחד עם כ-307 תוכניות לימוד ומחקר לתארים מתקדמים. לאוניברסיטה סטודנטים בין-לאומיים מ-145 מדינות, ולמעלה מ-250,000 בוגרים ברחבי העולם. אוניברסיטת ניוקאסל חברה בארגונים אקדמיים רבים ובהם קבוצת ראסל, איגוד האוניברסיטאות האירופאיות (EUA), שותפות המחקר N8 ואיגוד אוניברסיטאות חבר העמים הבריטי (ACU). מבין בוגריה הידועים של האוניברסיטה ניתן למנות את רואן אטקינסון, טים פרון וריצ'רד המילטון. בשנת 1834 הוקם בית ספר לרפואה במקום. בשנת 1851 התרחש פיצול בבית הספר והמוסד הגדול הוכפף לאוניברסיטת דרהאם. בשנת 1861 החלו לימודי תואר שני בכירורגיה. בשנת 1871 נוסד גם בית ספר לפיזיקה. בשנת 1963 התפצלה האוניברסיטה מאוניברסיטת דרהאם והפכה למוסד עצמאי. בספטמבר 2008 נפתח קמפוס ראשון מחוץ לאנגליה בסינגפור. בשנת 2011 הוקם קמפוס ללימודי רפואה במלזיה. בית הספר לאדריכלות, תכנון ואדריכלות נוף בית הספר לאמנויות ותרבויות בית הספר למנהל עסקים של אוניברסיטת ניוקאסל בית הספר למדעי החינוך, התקשורת והשפה בית הספר לספרות אנגלית, שפה ובלשנות בית הספר לגאוגרפיה, פוליטיקה וסוציולוגיה בית הספר להיסטוריה, קלאסיקה וארכאולוגיה בית הספר למשפטים בניוקאסל בית הספר לשפות מודרניות בית ספר X המכון לעיסוק באמנויות יצירתיות המכון לחקר מדעי הרוח המכון למדעי החברה בית הספר למדעי הביו-רפואה, התזונה והספורט בית הספר למדעי השיניים בית הספר לחינוך רפואי בית ספר לרוקחות בית ספר לפסיכולוגיה המרכז לביולוגיה של תאי חיידק המכון למדעי הביולוגיה המכון למדעי בריאות האוכלוסייה מכון למחקר תרגומי וקליני בית ספר למחשוב בית ספר להנדסה בית ספר למתמטיקה, סטטיסטיקה ופיזיקה בית הספר למדעי הטבע והסביבה המכון לחקר המזון וחקר החדשנות המכון הדיגיטלי דירוג שאנגחאי - 201–300 (2023) דירוג Times Higher Education - מקום 168= (2024) דירוג QS לאוניברסיטאות - 110 (2024) דירוג שאנגחאי - מקום 6 (2023) דירוג Times Higher Education - מקום 21 (2024) דירוג QS לאוניברסיטאות - מקום 19 (2024) מדיה וקבצים בנושא אוניברסיטת ניוקאסל בוויקישיתוף אתר האינטרנט הרשמי של אוניברסיטת ניוקאסל (באנגלית) אוניברסיטת ניוקאסל, ברשת החברתית פייסבוק אוניברסיטת ניוקאסל, ברשת החברתית אקס (טוויטר) אוניברסיטת ניוקאסל, ברשת החברתית אינסטגרם אוניברסיטת ניוקאסל, סרטונים בערוץ היוטיוב
כוח המשימה להגנה על הקהילות האמריקאיות

כוח המשימה להגנה על הקהילות האמריקאיות של המחלקה לביטחון המולדת (מכונה לעיתים קרובות PACT) הוא כוח משימה מחלקתי של המחלקה לביטחון פנים של ארצות הברית. תפקידו של הכוח לתאם באופן רשמי פעולות פיקוח על מהומות ומשטרת ביטחון להגנה על אנדרטאות ורכוש פדרלי, פיקוח על אי שקט אזרחי, הגנה על אזרחים מפני התפרעויות או השחתה או תגובה להשמדת הרכוש הפדרלי בידי מפגינים. PACT הוקמה ב-1 ביולי 2020 בעקבות הפגנות ג'ורג' פלויד בניהולו של ממלא מקום מזכירת ביטחון הפנים צ'אד וולף. כוח המשימה מתבקש גם לתאם את מאמצי אכיפת החוק שלו עם מחלקת המשפטים ומחלקת ההגנה של ארצות הברית. PACT עוררה מחלוקות וביקורת משמעותית מכלי תקשורת שונים על פעולותיה ומטרותיה לכאורה. כוח המשימה אחראי רשמית לתיאום עם מחלקות הפנים והמשפטים בפריסת אנשי אכיפת החוק להגנה על נכסים בתפעול ובבעלות פדרלית, שלפי הערכות מותקפים על ידי פורעים. כוח המשימה מתואם עם סוכנויות הביטחון המפקחות הכפופות ל-DHS, כדוגמת שירות האבטחה הפדרלי, השירות החשאי של ארצות הברית, אכיפת מכס והגירה סוכנות המכס והגבולות ומינהל אבטחת התחבורה. עם זאת, כוח המשימה נתקל בביקורת משמעותית בשל תפקידו בפריסת הכוחות הפדרליים בשנת 2020 בארצות הברית לצד מבצע "אגדה". כוח המשימה הואשם על ידי מפגינים שונים בהגנה על אנדרטאות המתארות אנשים עם קשר לגזענות או לעבדות. קבוצות ואישים ליברליים מאשימים את כוח המשימה בהיותו משטרה חשאית, כשאנשיו עוצרים ומגבילים כל מי שמוחה בשלום נגד גזענות, אכזריות משטרתית ועוול חברתי. כוח המשימה הוקם בהנחייתו של המזכיר להגנת המולדת צ'אד וולף לתיאום מאמצי שיטור ביטחוני עם סוכנויות הביטחון הכפופות למחלקת לביטחון המולדת (DHS) בפריסת צוותים. אין כל הערכה ידועה לגבי מספר האנשים הפעילים בצוותי הפריסה או מידע כלשהו לגבי מקום הימצאותם. עם זאת, אנשי שטח מגיעים מתוך שירות האבטחה הפדרלי, השירות החשאי של ארצות הברית, ההגירה ואכיפת המכס, סוכנות המכס והגנה על גבולות ומינהל אבטחת התחבורה. https://www.dhs.gov/news/2020/07/01/dhs-announces-new-task-force-protect-american-monuments-memorials-and-statues Muerhoff, Mason (2020-07-20). "Trump's chief of staff says federal troops may be coming to Milwaukee". Fox Valley 365 (באנגלית אמריקאית). נבדק ב-2020-08-03. https://www.cnn.com/2020/07/01/politics/dhs-task-force-protect-monuments-statues/index.html https://www.upi.com/Top_News/US/2020/07/01/DHS-forms-task-force-to-protect-monuments-over-July-4th-weekend/7901593624821/ https://abcnews.go.com/Politics/dhs-launches-rapid-deployment-teams-federal-monuments-july/story?id=71552901
האוניברסיטה הסינית בהונג קונג

האוניברסיטה הסינית בהונג קונג (במנדרינית: 香港中文大學) היא אוניברסיטה ציבורית הממוקמת בהונג קונג אשר הוקמה בשנת 1963. רוב הלימודים באוניברסיטה מתקיימים באנגלית וחלקם במנדרינית. האוניברסיטה הסינית היא המוסד האקדמי היחידי בהונג קונג שאנשיו זכו בכל הפרסים הנחשבים בעולם האקדמי: פרס נובל, מדליית פילדס ופרס טיורינג. ארבעה זוכי פרס נובל היו קשורים בצורה כזו או אחרת למוסד ובהם צ'ארלס קואן קאו וצ'ן-נינג יאנג. האוניברסיטה חברה בארגונים אקדמאיים רבים ובהם איגוד אוניברסיטאות חבר העמים הבריטי (ACU), ארגון האוניברסיטאות העולמי (IAU) ורשת אוניברסיטאות עולמית (WUN). האוניברסיטה הסינית בהונג קונג הוקמה באוקטובר 1963 באמצעות חוק שהועבר במועצה המחוקקת של הונג קונג כאיחוד של שלוש מכללות קיימות, כשהוותיקה ביניהן הוקמה בשנת 1949. חלק ממבני המכללות הוקמו בתמיכתה של קרן פורד. בתחילה, האוניברסיטה כללה את הפקולטה לאמנויות, הפקולטה למדעים והפקולטה למדעי החברה. בשנת 1965 הוקם בית הספר לחינוך, אשר בשנים שלאחר מכן הפך לפקולטה עצמאית. בשנת 1966 החלו לימודים לתארים מתקדמים. בשנת 1971 נוסדה התאחדות הסטודנטים. האוניברסיטה הפכה למוקד מהומות בין הסטודנטים למשטר הסיני בזמן מחאות 2019–2020. דירוג שאנגחאי - מיקום 101–150 (2023) דירוג Times Higher Education - מיקום 10 (2024) דירוג QS לאוניברסיטאות - מיקום 47= (2024) דירוג Times Higher Education - מיקום 2–3 (2024) דירוג QS לאוניברסיטאות - מיקום 10 (2024) מדיה וקבצים בנושא האוניברסיטה הסינית בהונג קונג בוויקישיתוף אתר האינטרנט הרשמי של האוניברסיטה הסינית בהונג קונג (בסינית ובאנגלית) האוניברסיטה הסינית בהונג קונג, ברשת החברתית פייסבוק האוניברסיטה הסינית בהונג קונג, ברשת החברתית אקס (טוויטר) האוניברסיטה הסינית בהונג קונג, ביישום טלגרם האוניברסיטה הסינית בהונג קונג, ברשת החברתית אינסטגרם האוניברסיטה הסינית בהונג קונג, ברשת החברתית LinkedIn האוניברסיטה הסינית בהונג קונג, סרטונים בערוץ היוטיוב
Samsung Health

Samsung Health (בתרגום לעברית: סמסונג בריאות) היא פלטפורמה ויישומון מעקב בריאותי שפותחה על ידי חברת סמסונג בשנת 2012, המופצת בחנויות ההורדה של גוגל ואפל באופן חינמי. האפליקציה מאפשרת למשתמשים לבצע מעקב אחר הפעילות היומיומית שלהם ומדווחת על הפעילות הגופנית, הרכב התזונה ושעות השינה של המשתמש. האפליקציה הושקה ב-2 ביולי 2012 יחד עם השקת הטלפון גלקסי אס 3. האפליקציה מותקנת כברירת מחדל בטלפונים ממותג הגלקסי (אחרי ה-S4) אך ניתן להוריד אותה גם מחנות סמסונג גלקסי (אנ') הרשמית של סמסונג ושאר חנויות ההורדה. האפליקציה זמינה במעל 80 שפות. ליישומון יש מעל מיליארד הורדות. האפליקציה כוללת בתוכה שלל מאפיינים ותכונות. המשתמש באפליקציה יכול לעקוב אחר התזונה היומית שלו, תוך הקפדה על מאזן קלורי ואיזון בין אבות המזון. כמו כן, האפליקציה מאפשרת למשתמש לעקוב אחר הפעילות הגופנית שלו על ידי שימוש בשבב ה-GPS, כך שתציג בפניו את זמן הפעילות, המרחק המהירות וכמות הקלוריות הנשרפו במהלכה. ניתן גם לעקוב אחרי כמות שעות השינה, כמות הקפאין והמים הנצרכת ועוד. בחלק מהטלפונים ניתן למדוד גם לחץ דם ודופק לב. האפליקציה מציגה בדף הראשי את מד הצעדים כמו גם בתפריט המחוונים בטלפון, וכן את זמן הפעילות והמרחק. בחלון נוסף באפליקציה שמתויג בשם "יחד" ניתן להשוות בין הפעילות של חברי המשתמש, להתחרות בכמות הצעדים ולהשתתף באתגרים עולמיים. בספטמבר 2015, השיקה החברה את האפליקציה לכל מכשירי האנדרואיד. מ-2 באוקטובר 2017 האפליקציה זמינה גם למכשירי האייפון, מ-IOS 9 ומעלה. ב-4 באפריל האפליקציה שינתה את שמה מ-Samsung Health ל-S Health. הגרסה האחרונה שוחררה ב-20 בפברואר 2020. HealthKit Google Fit אתר האינטרנט הרשמי של Samsung Health Sam Byford, Samsung S Health launched: control your weight and blood sugar with the Galaxy S III, The Verge, ‏2 ביולי 2012 (באנגלית) Samsung Health - אפליקציות ב-Google Play, באתר play.google.com אילן גלר, סמסונג משדרגת את אפליקציית Samsung Health, באתר TGspot, ‏13 בספטמבר 2018 הקרב על הגוף: הבריאות מגיעה לסלולר, באתר ynet, 27 ביוני 2014 אייל כהן, יישום הכושר של סמסונג זמין לכלל משתמשי האנדרואיד, באתר TGspot, ‏18 בספטמבר 2015 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מוחמד תווחידי

מוחמד תווחידי (באנגלית: Mohammad Tawhidi, בפרסית: محمد توحیدی; נולד ב-1983) הוא אושיית רשת אוסטרלי ממוצא איראני, אשר נודע בשל ביקורותיו השליליות על האסלאם הרדיקלי. הוא מכהן גם כאימאם רפורמי. תווחידי נולד בשנת 1983 בעיר קום, איראן למשפחה עיראקית מוסלמית שיעית. הוא עבד בתחנות הטלוויזיה של שיראזי בעיר כרבלא. בשנת 2015, היגר לאוסטרליה וכרגע מתגורר באדלייד. תווחידי הגדיר את סדיק א-שיראזי כמודל חיקוי שלו, אך משנת 2015, תווחידי טוען כי אינו מביע אמונים במנהיג דתי מוסלמי כלשהו. תווחידי הוא הנשיא של האגודה האיסלאמית בדרום אוסטרליה, אותה הקים בשנת 2016. הוא מגדיר את עצמו כ"אימאם השלום". באוגוסט 2019, כאשר שללו את הלגיטימציה של קשמיר כמדינה, הוא טען כי קשמיר שייכת להודו ותמיד הייתה ארץ ששייכת לעם ההודי ואף אמר שפקיסטן היא גם חלק מהודו. תווחידי הביע סולדריות כלפי ישראל וטען שמדינת ישראל תמיד הייתה שייכת ליהודים ושפלסטינים צריכים לקבל את ישראל כמדינה יהודית. תווחידי מאמין שדת האסלאם צריכה לעבור רפורמציה כפי שעשו דתות אחרות כדי לשרוד ולהיות מקובלות לפי הנורמה החברתית בעולם. הוא סבר כי צריך לגנות את כל מעשי הטרור שמופיעים בקוראן, והגדיר את המדינה האסלאמית כגוף קיצוני ורדיקלי שלא מייצג את האסלאם. ביוני 2017, אחרי מתקפת הטרור בלונדון, הוא הגדיר אותם כ"גידול סרטני" בדת האסלאם. היה גם ביקורתי בנוגע לזכויות הנשים בעולם המוסלמי וקרא למינוי נשים למועצת האימאים באוסטרליה, והתנגד ללבישת חיג'אב במקומות ציבוריים באוסטרליה. תווחידי מתנגד לאלימות במשפחה, לפוליגמיה ולרצח כופרים שעוזבים את האסלאם. תווחידי תומך בהגבלת בניית מסגדים, ובלהוציא את צחיח אל-בוח'ארי מחוץ לחוק, כיוון שהוא טוען כי יש שם רעיונות אשר מעודדים מעשי טרור ואלימות, ובפינוי מהגרים מעודדי טרור מאוסטרליה אשר מגיעים מהמזרח התיכון. הוא אינו פופולרי בקהילתו המוסלמית כיוון שהוא ביקורתיו על האסלאם, ולכן, כפי שטוען, הוא הולך תמיד בליווי מאבטחים ושוטרים מיתוך חשש ואיומים לחייו, אמנם דובר המשטרה באוסטרליה טוען כי לא קרתה עדיין תקרית שגרמה לחשש כלשהו, אף על פי שתווחידי הותקף בידי דתי רדיקלי בעיר מגוריו ב-2017. מדיה וקבצים בנושא מוחמד תווחידי בוויקישיתוף אתר האינטרנט הרשמי של מוחמד תווחידי מוחמד תווחידי, ברשת החברתית אקס (טוויטר) מוחמד תווחידי, סרטונים בערוץ היוטיוב מוחמד תווחידי, הבלוג הרשמי Ed Weintrob, Rock star imam affirms love of Israel, The Jewish Star, ‏2019-05-21 (באנגלית)
אינס פלומבו

אינס פלומבו (בספרדית: Inés Palombo; נולדה ב-15 ביולי 1985; רוסריו, ארגנטינה) היא שחקנית, דוגמנית ומאמנת אונטולוגיה ארגנטינאית. פלומבו החלה את קריירת המשחק ב-2003, בעונה השנייה של הטלנובלה הארגנטינאית של המפיקה והיוצרת כריס מורנה, "המורדים", לצידם של בנחמין רוחאס, פליפה קולומבו, לואיסנה לופילטו וקמילה בורדונבה. ב-2005, פלומבו נטלה חלק בטלנובלה הארגנטינאית "מדיה פלאטה". ב-2007 פלומבו נטלה חלק בתפקיד הראשי בסדרה הארגנטינאית "רומיאו וחולייטה", לצידם של אליאס וינולס, ברנדה גנדיני, פרנסיסקו באס ובנחמין אמדאו. פלומבו גילמה מספר תפקידי אורח במספר טלנובלות ארגנטינאיות, וביניהן "פלוריסיינטה", "La niñera", בגרסה הארגנטינאית של "נשואים פלוס", "נשים רוצחות", "Jake & Blake", "אמיצים", "יורשי הנקמה" ו"Babylon". ב-2006 פלומבו נטלה חלק בטלנובלה הארגנטינאית "Sos mi vida", לצידם של פקונדו ארנה ונטליה אוריירו. בין 2008–2009 פלומבו נטלה חלק בטלנובלה הארגנטינאית "Atracción x4", לצידם של אליאס וינולס, לואיסנה לופילטו וקמילה בורדונבה. ב-2012 פלומבו נטלה חלק במיני-סדרה הארגנטינאית "30 días juntos", לצידם של ניקולס פאולס, פרנסיסקו באס ואאוחניה סוארס. בין השנים 2012–2013, פלומבו נטלה חלק בטלנובלה הארגנטינאית "Mi amor, mi amor", לצדם של חואן מנואל חיל נבארו, ברנדה גנדיני וחסמין סטוארט. מ-2020, פלומבו נמצאת במערכת יחסים עם ניקולס אוגרטה. ב-10 בינואר 2022 נולד בנם של בני הזוג, פליפה אוגרטה. אינס פלומבו, ברשת החברתית אינסטגרם אינס פלומבו, במסד הנתונים הקולנועיים IMDb (באנגלית) אינס פלומבו, במסד הנתונים הקולנועיים KinoPoisk (ברוסית)
רבקה (סרט, 2020)

רבקה (באנגלית: Rebecca) הוא סרט מותחן גותי-רומנטי בריטי שבוים על ידי הבמאי בן ויטלי עם תסריט מאת ג'יין גולדמן, ג'ו שברנל ואנה ווטרהאוס. הסרט מבוסס על הרומן הגותי משנת 1938 באותו השם שנכתב על ידי הסופרת דפנה דה מוריאה, וכמו כן מהווה עיבוד מחודש לסרטו של אלפרד היצ'קוק, משנת 1940, "רבקה". בסרט מככבים לילי ג'יימס, ארמי האמר, קריסטין סקוט-תומאס, טום גודמן-היל, קילי הוז, סם ריילי ואן דאוד הסרט עלה לשידור ב-21 באוקטובר 2020 בשירות הזרמת המדיה של נטפליקס. אחרי רומן סוער במונטה קרלו עם האלמן האריסטוקרטי והנאה, מקסים דה וינטר, כלה צעירה וטרייה מגיעה למנדרלי, האחוזה המשפחתית של בעלה הטרי הנמצאת באזור חוף אנגלי נטוש ומלא סחפים. נאיבית וחסרת ניסיון, הכלה הטרייה מתחילה להתרגל לשגרת חייה החדשים, אך מוצאת את עצמה נאבקת בצל אשתו הראשונה והמתה של בעלה, רבקה האלגנטית והמסתורית, שמורשתה הרדופה נשמרת בחיים על ידי מנהלת משק הבית המרושעת של אחוזת מנדרלי, גברת דנברס. לילי ג'יימס - גברת דה וינטר ארמי האמר - מקסים דה וינטר קריסטין סקוט-תומאס - גברת דנברס טום גודמן-היל - פרנק קראולי קילי הוז - ביאטריס לייסי סם ריילי - ג'ק פאבל אן דאוד - גברת ואן הופר בן קרומפטון מארק לואיס ג'ונס - המפקח וולש ג'יין לפוטייר - הסבתא אשלי ריינולדס - רוברט הפקת הסרט הוכרזה לראשונה בנובמבר 2018, תחת ההכרזה כי השחקנים לילי ג'יימס וארמי האמר לוהקו לתפקידים הראשיים של הסרט, שיבוים על ידי הבמאי בן ויטלי ויופץ על ידי נטפליקס. במאי 2019, קריסטין סקוט-תומאס, קילי הוז, אן דאוד, סם ריילי ובן קרומפטון לוהקו לצוות השחקנים של הסרט. צילומי הסרט החלו ב-3 ביוני 2019. אחוזת קרנבורן בדורסט שימשה כסט לצילומים שנערכו ביולי 2019. בסוף יולי 2019, הצילומים התרחשו באזור הארטלנד קוואי שבדבון בסוף יולי 2019. הסרט עלה לשידור תחת הפצתה של שירות הזרמת המדיה נטפליקס ב-21 באוקטובר 2020. אתר האינטרנט הרשמי של רבקה (באנגלית) "רבקה", במסד הנתונים הקולנועיים IMDb (באנגלית) "רבקה", באתר נטפליקס "רבקה", באתר Rotten Tomatoes (באנגלית) "רבקה", באתר Metacritic (באנגלית) "רבקה", במסד הנתונים הקולנועיים KinoPoisk (ברוסית) אמיר קמינר, האגדה האפלה שהביאה את היצ'קוק להוליווד: בחזרה ל"רבקה", באתר ynet, 21 באוקטובר 2020 יעל שוב, ‏איזה מתח: כשסרט בן 80 שנה מנצח את נטפליקס, באתר "Time Out ישראל", 22 באוקטובר 2020 עופר ליברגל, ‏״רבקה״ (2020), סקירת נטפליקס, באתר "סריטה", 22 באוקטובר 2020 עדן יואל, ‏גברת הולכת לאיבוד, באתר ‏מאקו‏, 23 באוקטובר 2020 Lily James, Armie Hammer To Star In ‘Rebecca’ From Director Ben Wheatley N’Duka, Amanda (May 9, 2019). "Kristin Scott Thomas Joins Lily James, Armie Hammer In 'Rebecca'". Deadline Hollywood. Retrieved May 9, 2019. Keeley Hawes, Ann Dowd, Sam Riley & Ben Crompton Join Ben Wheatley’s Netflix Feature ‘Rebecca’ ‘Overlord’ and ‘Free Fire’ Cinematographer Laurie Rose Expected To Reunite With Director Ben Wheatley For ‘Rebecca’ Cooper, Joel (2019-06-26). "Filming of Netflix blockbuster Rebecca will close beauty spot". devonlive. Retrieved 2019-10-22. Sneider, Jeff (31 July 2020). "Armie Hammer and Lily James Get Gothic in First Images from Ben Wheatley's 'Rebecca'". Collider. Retrieved 31 July 2020.
אוניברסיטת לייבניץ בהנובר

אוניברסיטת לייבניץ בהנובר (בגרמנית: Gottfried Wilhelm Leibniz Universität Hannover) היא אוניברסיטה ציבורית בעיר הנובר שבגרמניה. האוניברסיטה, שנוסדה בשנת 1831, היא אחת הגדולות והוותיקות ביותר למדע וטכנולוגיה בגרמניה, עם כ-26,000 סטודנטים, מתוכם כ-2,000 ממדינות זרות. יש בה תשע פקולטות המציעות 190 תוכניות לימוד שונות. אוניברסיטת לייבניץ הנובר חברה בוועידת בתי הספר האירופיים לחינוך ומחקר הנדסי מתקדם ובארגון TU9. עם בוגריה הידועים של האוניברסיטה ניתן למנות את וילהלם בוש ופסקואל יורדן. עד שנת 2006 הייתה ידועה האוניברסיטה בתור אוניברסיטת הנובר, ובשנה זו הוחלט לקרוא לה על שם הפילוסוף גוטפריד וילהלם לייבניץ. נכון לשנת 2024 האוניברסיטה מונה תשע פקולטות: הפקולטה לארכיטקטורה ואדריכלות נוף הפקולטה להנדסה אזרחית וגאודזיה הפקולטה לכלכלה וניהול הפקולטה להנדסת חשמל ומדעי המחשב הפקולטה למדעי הרוח פהקולטה למשפטים הפקולטה למתמטיקה ופיזיקה הפקולטה להנדסת מכונות הפקולטה למדעי הטבע דירוג שאנגחאי - מקום 501–600 (2023) Times Higher Education - מקום 351–400 (2024) דירוג QS לאוניברסיטאות - מקום 481 (2024) עם בוגריה הידועים של האוניברסיטה ניתן למנות את: וילהלם בוש - צייר ומשורר פסקואל יורדן - פיזיקאי אורסולה פון דר ליין - פוליטיקאית ארתור שרביוס - מהנדס חשמל וממציא מכונת ההצפנה "אניגמה" אריך טופ - מפקד צוללת במלחמת העולם השנייה ואדריכל בין בוגרי האוניברסיטה וחברי הסגל שלה נכללים מספר זוכי פרס נובל: פרידריך ברגיוס - חתן פרס נובל לכימיה בשנת 1931 גרהרד ארטל - כימאי, חתן פרס נובל לכימיה בשנת 2007 יוהנס הנס דניאל ינסן - חתן פרס נובל לפיזיקה בשנת 1963 מדיה וקבצים בנושא אוניברסיטת לייבניץ בהנובר בוויקישיתוף אתר האינטרנט הרשמי של אוניברסיטת לייבניץ בהנובר (בגרמנית) אתר האינטרנט הרשמי של אוניברסיטת לייבניץ בהנובר (באנגלית) אוניברסיטת לייבניץ בהנובר, ברשת החברתית פייסבוק אוניברסיטת לייבניץ בהנובר, ברשת החברתית אקס (טוויטר) אוניברסיטת לייבניץ בהנובר, סרטונים בערוץ היוטיוב Nobel Prizes, אתר אוניברסיטת לייבניץ ערך זה הוא קצרמר בנושא חינוך ובנושא גרמניה. אתם מוזמנים לתרום לוויקיפדיה ולהרחיב אותו.
TU דרזדן

TU דרזדן (בגרמנית: Technische Universität Dresden; בראשי תיבות: TUD) היא אוניברסיטה ציבורית הממוקמת בדרזדן שבגרמניה אשר הוקמה בשנת 1828. האוניברסיטה הטכנית היא למעשה המוסד האקדמי הגדול בסקסוניה ואחת מן הגדולות בגרמניה, עם כ-32,000 סטודנטים. TU דרזדן חברה ב-TU9 ובועידת בתי הספר האירופיים לחינוך ומחקר הנדסי מתקדם. בנוסף על כך, TU דרזדן מקיימת שיתופי פעולה עם מוסדות אקדמיים רבים, ובהם אוניברסיטת בוסטון, אוניברסיטת ג'ורג'טאון ואוניברסיטת הרווארד. מבין האישים שקיבלו תואר דוקטור לשם כבוד מהמוסד, ניתן למנות את פרדיננד פון צפלין, קונראד צוזה, ואצלב האוול, וולטר קוהן וקופי אנאן. מבין אנשי הסגל הבולטים במוסד ניתן למנות את מריה רייכה וריכרד פון מיזס. שורשיה של האוניברסיטה נמצאים במכללה טכנית שהוקמה בשנת 1828, ובכך היא מהווה אחת המכללות הטכנולוגיות הוותיקות ביותר בגרמניה. המכללה הוקמה על מנת לענות על הצרכים החדשים שנוצרו בעקבות המהפכה התעשייתית. בסוף המאה ה-19 החלו לעסוק באוניברסיטה בנושאים שאינם טכניים בהכרח. לאחר איחוד גרמניה מחדש בשנת 1990 הוקמו פקולטות רבות, ובהן הפקולטה לטכנולוגיות מידע (1991), משפטים (1991), חינוך (1993) וכלכלה (1993). לאוניברסיטה יש 14 פקולטות. כמעט כל הפקולטות ממוקמות בקמפוס הראשי מדרום למרכז העיר, למעט הפקולטה לרפואה שיש לה קמפוס משלה ליד נהר האלבה ממזרח למרכז העיר והמחלקה ליערנות בתראנדט (אנ'). הפקולטה למתמטיקה ומדעי הטבע הפקולטה לאדריכלות הפקולטה להנדסה אזרחית הפקולטה למדעי המחשב הפקולטה להנדסת חשמל וטכנולוגיות מידע הפקולטה למדעי הסביבה הפקולטה להנדסת מכונות הפקולטה למדעי התחבורה הפקולטה למנהל עסקים וכלכלה הפקולטה לחינוך הפקולטה לשפות, ספרות ותרבות הפקולטה למשפטים הפקולטה לפילוסופיה הפקולטה לרפואה בית הספר ללימודים בין-לאומיים דירוג שאנגחאי - מקום 201–300 (2023) Times Higher Education - מקום 161= (2024) דירוג QS לאוניברסיטאות - מקום 246 (2024) מדיה וקבצים בנושא TU דרזדן בוויקישיתוף אתר האינטרנט הרשמי של TU דרזדן (בגרמנית) TU דרזדן, ברשת החברתית פייסבוק TU דרזדן, ברשת החברתית אקס (טוויטר) TU דרזדן, ברשת החברתית אינסטגרם TU דרזדן, סרטונים בערוץ היוטיוב
RWTH אוניברסיטת אאכן

RWTH אוניברסיטת אאכן (בגרמנית: Rheinisch-Westfälische Technische Hochschule Aachen) היא אוניברסיטה ציבורית הממוקמת באאכן שבגרמניה אשר הוקמה בשנת 1870. זוהי האוניברסיטה הטכנית הגדולה ביותר בגרמניה, עם כ-45,000 סטודנטים. אוניברסיטת אאכן חברה ב-TU9, חברה בועידת בתי הספר האירופיים לחינוך ומחקר הנדסי מתקדם וחברה בליגת IDEA. מבין האישים הבולטים שלמדו באוניברסיטה או עבדו בה ניתן למנות את פטר דביי, וילהלם וין, יוהנס שטארק ופיליפ לנארד. הרעיון הראשוני להקמת אוניברסיטת אאכן עלה בשנת 1858 על ידי פרידריך השלישי, קיסר גרמניה. לאחר שנים של מחלוקת על מיקום האוניברסיטה, הלימודים החלו רק ב-10 באוקטובר 1870 במהלך מלחמת צרפת–פרוסיה עם 223 תלמידים ו-32 מורים. מטרת האוניברסיטה הייתה בעיקר להכשיר מהנדסים שיוכלו לשרת את צורכי המהפכה התעשייתית. במהלך מלחמת העולם הראשונה אוניברסיטת אאכן נפגעה כתוצאה ממותם של רבים מתלמידיה במלחמה. במהלך מלחמת העולם השנייה למדו במוסד מספר נמוך של סטודנטים וכ-70% מהמבנים של האוניברסיטה נפגעו. לאחר סיום המלחמה בשנת 1945 האוניברסיטה התאוששה והתרחבה במהירות. בסוף שנות ה-60 כבר למדו באוניברסיטה למעלה מ-10,000 סטודנטים. בתקופה זו כבר הוקמו הפקולטות לרפואה ופילוסופיה. האוניברסיטה המשיכה לגדול במהירות ובשנת 1980 למדו בה כ-25,000 סטודנטים. בשנת 1990 מספר הסטודנטים עלה כבר ל-37,000. כיום (2020) מקצועות הלימוד הפופולריים ביותר הם הנדסה (57%), מדעי הטבע (23%), כלכלה ומדעי הרוח (13%) ורפואה (7%). האוניברסיטה מחולקת לתשע פקולטות: הפקולטה למתמטיקה, מדעי המחשב ומדעי הטבע (אנ') הפקולטה לאדריכלות (אנ') הפקולטה להנדסה אזרחית (אנ') הפקולטה להנדסת מכונות (אנ') הפקולטה לגיאופיזיקה ולהנדסת חומרים (אנ') הפקולטה להנדסת חשמל וטכנולוגיית מידע (אנ') הפקולטה לאמנויות ומדעי הרוח (אנ') הפקולטה למנהל עסקים וכלכלה (אנ') הפקולטה לרפואה (אנ') דירוג שאנגחאי: מקום 201–300 (2023) Times Higher Education: מקום 90 (2024) דירוג QS לאוניברסיטאות: מקום 106 (2024) מדיה וקבצים בנושא RWTH אוניברסיטת אאכן בוויקישיתוף אתר האינטרנט הרשמי של RWTH אוניברסיטת אאכן (בגרמנית, באנגלית ובהולנדית) RWTH אוניברסיטת אאכן, ברשת החברתית פייסבוק RWTH אוניברסיטת אאכן, ברשת החברתית אקס (טוויטר) RWTH אוניברסיטת אאכן, ברשת החברתית אינסטגרם RWTH אוניברסיטת אאכן, ברשת החברתית LinkedIn RWTH אוניברסיטת אאכן, סרטונים בערוץ היוטיוב
טראפין היהלום

טראפין היהלום (שם מדעי: Malaclemys terrapin) הוא מין של צב ממשפחת הצבים הביצתיים והוא המין היחיד בסוגו. הוא חי בטבע רק לאורך ביצות, מנגרובים, נהרות רדודים וגם במים מליחים לאורך דרום ומזרח ארצות הברית וגם בברמודה. הוא בעל הטווחים הגדולים ביותר של צבי מים אמריקאים, החל מקייפ קוד בצפון עד לפלורידה קיז בדרום. הטראפין קיבל את שמו מהשפות האלגונקווינית - שפות אמרינדיאניות וכונה "torope" - כינוי לצבי מים החיים גם במים מתוקים וגם במים מליחים. קיימים מעט מינים כאלה ומין זה הוא הבולט שביניהם. עם זאת חדירת המושג לאנגלית הבריטית, בה אין מיני צבים כאלה, משמש גם למיני צבים אחרים כמו צבגון אדום-אוזן החי רק בבריכות מים מתוקים. השם "יהלום" מתייחס לתצורות שעל שריונו המזכירות צורת יהלום. צב זה מגיע לאורך של 13 סנטימטרים בזכרים, בעוד הנקבות גדולות יותר ומגיעות לאורך של 19 סנטימטרים והנקבה הגדולה ביותר שנמדדה הגיעה לאורך 23 סנטימטרים. הזכרים שוקלים בממוצע עד 300 גרם והנקבות עד 500 גרם, אם כי הנקבה הגדולה ביותר שקלה 1 קילוגרם. לצבים שריון משוטח ועבה בצבע בהיר עם עיטורים חומים-בהירים עד אפורים וסביבם טבעות דמויות יהלום כמעט לבנות. צבע הגוף משתנה מחום לאפור, צהוב ועד לבן. לאורך כל הגוף עד הראש ישנם נקודות שחורות מזהות. הצבים בעלי כפות רחבות המשמשות לשחייה ובעלי צוואר ארוך, ראש קטן ולסתות נוקשות לבנות. צבים אלה בניגוד לרוב בני משפחתם עמידים למי מלח ועורם ושריונם בלתי חדירים למלח. עם זאת הם תלויים במים מתוקים לשתייה והם קולטים אותם בשתיית גשמים או אף לשתות את השכבות העליונות ביותר של המים המליחים, המכילים פחות מלח. ואולם כמו רוב הצבים הם נאלצים לעלות לחופים, לרוב באדמות בוץ או בדיונות חול ובהם מטילים את ביציהם, 5 עד 10 ביצים בממוצע. הצבים בעלי לסתות חזקות והם ניזונים בעיקר מצדפות, חלזונות ימיים שונים, סרטנים ודגים קטנים וגם מכמה מיני עשבים מימיים כמו Spartina. ידועים 7 תת-מינים של צב זה: Malaclemys terrapin centrata Malaclemys terrapin littoralis Malaclemys terrapin macrospilota Malaclemys terrapin pileata Malaclemys terrapin rhizophorarum Malaclemys terrapin tequesta Malaclemys terrapin terrapin מדיה וקבצים בנושא טראפין היהלום בוויקישיתוף טראפין היהלום, באתר ITIS (באנגלית) טראפין היהלום, באתר NCBI (באנגלית) טראפין היהלום, באתר Animal Diversity Web (באנגלית) טראפין היהלום, באתר GBIF (באנגלית) טראפין היהלום באתר הרשימה האדומה של IUCN